CELEX: 32012D0813
Language: ro
Date: 2012-12-19 00:00:00
Title: 2012/813/UE, Euratom: Decizia de punere în aplicare a Comisiei din 19 decembrie 2012 de modificare a Deciziei 90/178/Euratom, CEE de autorizare a Luxemburgului să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA [notificată cu numărul C(2012) 9533]

21.12.2012   
            
            
               RO
            
            
               Jurnalul Oficial al Uniunii Europene
            
            
               L 352/55
            
         DECIZIA DE PUNERE ÎN APLICARE A COMISIEI
   din 19 decembrie 2012
   de modificare a Deciziei 90/178/Euratom, CEE de autorizare a Luxemburgului să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA
   [notificată cu numărul C(2012) 9533]
   (Numai textul în limba franceză este autentic)
   (2012/813/UE, Euratom)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 13,
   întrucât:
   
               (1)
            
            
               În temeiul articolului 370 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (2), statele membre care, la 1 ianuarie 1978, impozitau operațiunile enumerate în anexa X partea A pot continua să impoziteze respectivele operațiuni; aceste operațiuni trebuie luate în considerare pentru determinarea bazei resurselor TVA.
            
         
               (2)
            
            
               În temeiul articolului 371 din Directiva 2006/112/CE, statele membre care, la 1 ianuarie 1978, scuteau operațiunile enumerate în anexa X partea B pot continua să scutească respectivele operațiuni, în condițiile aplicabile în statul membru în cauză la data respectivă; aceste operațiuni trebuie luate în considerare pentru determinarea bazei resurselor TVA.
            
         
               (3)
            
            
               În cazul Luxemburgului, pe baza Regulamentului (CEE, Euratom) nr. 1553/89, Comisia a adoptat Decizia 90/178/Euratom, CEE (3) de autorizare a Luxemburgului, cu efect de la 1 ianuarie 1989, să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA.
            
         
               (4)
            
            
               Comisia a invitat Luxemburgul să verifice dacă autorizațiile care i-au fost acordate fără limitare explicită în timp sunt în continuare necesare și să confirme acest lucru Comisiei; Luxemburgul a confirmat că autorizația de a utiliza estimări aproximative pentru operațiunile menționate în partea A punctul 4 din anexa X la Directiva 2006/112/CE este caducă.
            
         
               (5)
            
            
               Din motive de claritate și de transparență a normelor Comunității, dispozițiile care au devenit caduce sau au încetat să mai aibă efect ar trebui să fie abrogate.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului consultativ privind resursele proprii,
            
         ADOPTĂ PREZENTA DECIZIE:
   Articolul 1
   Articolul 1 alineatul (2) din Decizia 90/178/Euratom, CEE se elimină.
   Articolul 2
   Prezenta decizie se adresează Marelui Ducat al Luxemburgului.
   
      Adoptată la Bruxelles, 19 decembrie 2012.
      
         
            Pentru Comisie
         
         Janusz LEWANDOWSKI
         
            Membru al Comisiei
         
      
   
   
      (1)  JO L 155, 7.6.1989, p. 9.
   
      (2)  JO L 347, 11.12.2006, p. 1.
   
      (3)  JO L 99, 19.4.1990, p. 26.